5. ΑΠΟΦΑΣΗ ΥΦΥΠΟΥΡΓΩΝ  ΥΓΕΙΑΣ ΚΑΙ ΠΡΟΝΟΙΑΣ ΚΑΙ   ΟΙΚΟΝΟΜΙΚΩΝ Αριθ.Γ4β/Φ.422/οικ. 1904  της 13/18 Ιουλ. 1984 (ΦΕΚ Β΄ 479)  Αύξηση χρηματικού βοηθήματος που καταβάλλεται σε κωφαλάλους και τροποποίηση των όρων και της διαδικασίας καταβολής του.  Έχοντας υπόψη: 1.Τις διατάξεις: α) Του Α.Ν. 421/37 «περί διαθέσεως εσόδων τινών υπέρ της Κοινωνικής Προνοίας» (ΦΕΚ Α΄/2/1937), β) Της Δ3β/423/73 αποφάσεώς μας περί επιδοτήσεως κωφαλάλων ηλικίας μέχρι και 18 ετών, όπως τροποποιήθηκε με την 56/80 απόφασή μας (ΦΕΚ Β΄/291/1980), γ) Της 193/79 (ΦΕΚ Β΄/143/79) αποφάσεώς μας «περί τρόπου πληρωμής χρηματικών βοηθημάτων σε τυφλούς όπως αντικαταστάθηκε και συμπληρώθηκε με την 1481/80 απόφασή μας. 2.Την Υ.188/12.5.83 κοινή απόφαση του Πρωθυπουργού και του Υπουργού Υγείας και Πρόνοιας «περί αναθέσεως αρμοδιοτήτων στους Υφυπουργούς Υγείας και Πρόνοιας» (ΦΕΚ 248/83 τ.Β΄). 3.Την απόφαση του πρωθυπουργού Υ.79/21.6.84 (ΦΕΚ 413 Β΄) «Ανάθεση αρμοδιοτήτων στον Αναπληρωτή Υπουργό Οικονομικών». 4.Τη Γ4/Φ11-2/οικ. 1929/28.7.82 κοινή υπουργική απόφαση «περί αυξήσεως του χορηγουμένου χρηματικού βοηθήματος σε κωφαλάλους μέχρι 18 ετών και επέκτασή του σε μεγαλύτερες ηλικίες κλπ.» (ΦΕΚ 724/82 τ.Β΄). 5.Τις ανάγκες των κωφαλάλων που δεν είναι ικανοί να εργαστούν. 6.Την ανάγκη αυξήσεως του χορηγουμένου χρηματικού βοηθήματος και απλοποιήσεως και βελτιώσεως της διαδικασίας εφαρμογής του προγράμματος οικονομικής ενισχύσεως των κωφαλάλων, αποφασίζουμε: Αύξηση του ύψους του χρηματικού     βοηθήματος κωφαλάλων και επέκταση     του βοηθήματος στους κωφαλάλους     μαθητές, σπουδαστές και φοιτητές. Άρθρ.1.-«1.Αυξάνουμε από 1.1.1985 το χρηματικό βοήθημα που καταβάλλεται στις παρακάτω κατηγορίες κωφαλάλων ως εξής: α)Στα Κωφάλαλα παιδιά μέχρι και 18 χρόνων από 4.000 σε 5.000 δρχ. το μήνα. β)Στα Κωφάλαλα άτομα 19-65 χρόνων, που έχουν ταυτόχρονα με την κωφαλαλία και κάποια άλλη χρόνια σωματική, πνευματική ή ψυχική πάθηση, ή βλάβη, λόγω της οποίας καθίστανται ανίκανα για κάθε βιοποριστική εργασία, από 4.000 σε 5.000 δρχ. το μήνα. γ)Στα Κωφάλαλα άτομα μεγαλύτερα των 65 χρόνων από 4.000 σε 5.000 δρχ. το μήνα. 2.Χορηγούμε χρηματικό βοήθημα 5.000 δρχ. το μήνα στα κωφάλαλα άτομα 19-25 χρόνων, που φοιτούν σε σχολεία, κατώτερες, μέσες ή ανώτερες τεχνικές ή επαγγελματικές σχολές ή σε σχολές του ΟΑΕΔ ή σε μονάδες επαγγελματικής καταρτίσεως, που λειτουργούν σύμφωνα με τις διατάξεις του Νόμ. 963/79 (ΦΕΚ 202/79 τ.Α΄) «περί επαγγελματικής αποκαταστάσεως των αναπήρων κ.λ.π.» ή σε ανώτερα ή ανώτατα εκπαιδευτικά Ιδρύματα. 3.Για να αναγνωριστεί το δικαίωμα επιδοτήσεως στα κωφάλαλα άτομα της παρ. 2 του άρθρου αυτού, εκτός από τα δικαιολογητικά που προβλέπει το άρθρ. 4 της αποφάσεως Γ4/Φ.422/οικ. 1904/84, πρέπει να υποβάλουν στην αρμόδια Δ/νση η το Τμήμα Κοιν. Προνοίας της Νομαρχίας, που ανήκουν και βεβαίωση εγγραφής στο σχολείο ή τη σχολή που φοιτούν. 4.Το δικαίωμα επιδοτήσεως στους κωφαλάλους της παραπάνω κατηγορίας αρχίζει από την ημερομηνία εκδόσεως της σχετικής αναγνωριστικής αποφάσεως». Το άρθρ. 1 αντικαταστάθηκε ως άνω από το άρθρ. 1 της Γ4/Φ.422/οικ. 1142/23-26 Απρ. 1985 (ΦΕΚ Β΄ 228) απόφ. Υπ. Υγείας και Πρόνοιας και Οικονομικών, (κατωτ. αριθ. 6). Για το ύψος του επιδόματος που καταβάλλεται στους κωφάλαλους βλ. ήδη τις Γ4β/422/οικ. 2205/1988 (ΦΕΚ Β΄ 559) και 2070230/ 7910/0022/6-18 Σεπτ. 1989 (ΦΕΚ Β΄ 700) όμοιες, κατωτ. αριθ. 7 και 8. Άρθρ.2.-(Αντικαθίσταται το άρθρ. 3 της Γ4/Φ11-2/οικ.1929/1982 απόφασης, ανωτ. αριθ. 4). Άρθρ.3.-(Αντικαθίσταται το άρθρ. 4 της Γ4/Φ11-2/οικ.1929/1982 απόφασης, ανωτ. αριθ. 4). Άρθρ.4.-(Αντικαθίσταται το άρθρ. 5 της Γ4/Φ11-2/οικ.1929/1982 απόφασης, ανωτ. αριθ. 4). Άρθρ.5.-(Αντικαθίσταται το άρθρ. 7 της Γ4/Φ11-2/οικ.1929/1982 απόφασης, ανωτ. αριθ. 4). Άρθρ.6.-Σε περίπτωση εκδόσεως απορριπτικής αποφάσεως κανείς ενδιαφερόμενος δεν μπορεί να υποβάλει νέα δικαιολογητικά για την επανεξέταση της περιπτώσεώς του, προτού περάσουν 3 χρόνια από την ημερομηνία απορριπτικής αποφάσεως, εκτός εάν εν τω μεταξύ συντρέξουν εξαιρετικοί λόγοι. Άρθρ.7.-Κάθε προηγούμενη διάταξη που αναφέρεται σε ρυθμιζόμενα με την απόφαση αυτή θέματα καταργείται, ενώ κατά τα λοιπά ισχύουν οι αποφάσεις που ρυθμίζουν μέχρι σήμερα το πρόγραμμα οικονομικής ενισχύσεως των κωφαλάλων.      (Αντί για τη σελ. 84,59) Σελ. 84,59(α) Τεύχος ΙΑ-10-3 Σελ. 49 Κωφάλαλοι 35.Β.ζ.5   498  